વેસ્ટઇન્ડિઝ સામે મંગળવારે અહીં રમાયેલી બીજી ટી-૨૦ મેચમાં ભારતીય ટીમના કામચલાઉ કેપ્ટન રોહિત શર્માઍ તોફાની બેટિંગ કરીને ટી-૨૦ ઇન્ટરનેશનલમાં વિક્રમી ચોથી સદી ફટકારતા ટીમ ઇન્ડિયાઍ વેસ્ટઇન્ડિઝ સામે બે વિકેટે ૧૯૫ રનનો સ્કોર કર્યો હતો. ૧૯૬ રનના લક્ષ્યાંક સામે વેસ્ટઇન્ડિઝ પહેલાથી જ દબાણમાં આવી ગયું હોય તેમ તેમની શરૂઆત ખરાબ રહી હતી અને શરૂઆતમાં પડેલા ઍ ફટકામાંંથી તેઅો બહાર આવી શકયા નહોતા અને અંતે ૨૦ અોવરમાં ૯ વિકેટે ૧૨૪ રન સુધી જ પહોંચી શકતાં ટીમ ઇન્ડિયાનો ૭૧ રને વિજય થયો હતો. વેસ્ટઇન્ડિઝની શરૂઆત ખરાબ રહી હતી અને તેમણે માત્ર ૭ રનના સ્કોર પર આક્રમક બેટ્સમેન શાઇ હોપની વિકેટ ગુમાવી દીધી હતી. તે પછી હેટમાયર અને ડેરેન બ્રાવો ટીમને સ્થિર કરવાનો પ્રયાસ કરતાં હતા ત્યારે હેટમાયરની વિકેટ પડી હતી. અને તે પછી સમયાંતરે ઍક પછી ઍક વધુ ત્રણ વિકેટ ગુમાવતા ૬૮ રનમાં વેસ્ટઇન્ડિઝની અડધી ટીમ પેવેલિયન ભેગી થઇ ગઇ હતી. તે પછી રામદીન, બ્રથવેટ અને કીમો પોલે થોડો પ્રતિકાર કર્યો હતો પણ તે પુરતો રહ્યાં નહોતો. ભારતીય ટીમ વતી જસપ્રીત બુમરાહ, કુલદીપ યાદવ, ભુવનેશ્વર કુમાર, ખલીલ અહેમદે બે-બે વિકેટ ઉપાડી હતી. વેસ્ટઇન્ડિઝે ટોસ જીતીને પ્રથમ ફિલ્ડીંગ કરવાનો નિર્ણય કર્યા પછી રોહિત શર્મા અને શિખર ધવને ભારતીય ટીમને જોરદાર શરૂઆત અપાવી હતી અને બંનેઍ મળીને ૧૪ અોવરમાં ૧૨૩ રનની ભાગીદારી કરીને ટીમને મજબૂત પાયો રચી આપ્યો હતો. ધવન ૪૩ રન બનાવી આઉટ થયો તે પછી બેટિંગમાં આવેલો ઋષભ પંત ફરી ઍકવાર ફેલ ગયો હતો, તે પછી રોહિત અને કેઍલ રાહુલે મળીને ટીમના સ્કોરને ૧૯૫ રન સુધી લઇ ગયા હતા. રોહિત શર્માઍ માસ્ટરક્લાસ બતાવીને ૬૧ બોલમાં ૧૧૧ રન ફટકારી જ્યારે રાહુલ ૧૪ બોલમાં ૨૬ રન બનાવી નોટઆઉટ રહ્યાં હતા. બંનેઍ મળીને ૨૮ બોલમાં ૬૨ રનની ભાગીદારી કરી હતી.